Document ID: /roh_data/filtered/fineweb-2-filterrobots_roh.jsonl.gz/68687

L'um ch'aveva rapinà radund 150'000 francs en la sedia principala da la Banca Chantunala a Cuira avant in onn e mez, sto ir en praschun. La dretgira regiunala Plessur ha sentenzià l'um da la Tschechia a totalmain 40 mais praschun, sco las gasettas da Somedia scrivan. Ultra da quai vegnia el bandischà per 12 onns dal pajais.
Suenter il rapinament la damaun dals 12 da favrer 2020 era l'um sa rendì en in'ustaria en la vischinanza ed aveva empustà ina biera. Là ha la polizia lura arrestà el.